b'\n_START_ARTICLE_\nRalf Schumacher\n_START_SECTION_\nKarjera\n_START_PARAGRAPH_\nKaip ir jo vyresnysis brolis, Ralfas prad\xc4\x97jo nuo kartingo. B\xc5\xabdamas 3-j\xc5\xb3 met\xc5\xb3 am\xc5\xbeiaus jis jau suko ratus savo t\xc4\x97vo Rolfo \xc5\xa0umacherio trasoje. Kai tik am\xc5\xbeius leido, Ralfas prad\xc4\x97jo atstovauti Vokietijos F-3. 1994 metais jis baig\xc4\x97 \xc4\x8dempionat\xc4\x85 3-je vietoje, j\xc4\xaf aplenk\xc4\x97 tik Jorgas Mulleris bei Alex Wurz._NEWLINE_Kit\xc4\x85 sezon\xc4\x85 Ralfas baig\xc4\x97 2-je vietoje, o \xc4\x8dempionu tapo N. Fontana. Ta\xc4\x8diau jie v\xc4\x97l susitiko Japonijos F-3000, ir \xc5\xa1\xc4\xaf kart\xc4\x85 \xc4\x8dempionat\xc4\x85 laim\xc4\x97jo vokietis.\n_START_SECTION_\nJordan\n_START_PARAGRAPH_\n1997 m. Ralfas tapo Jordan pilotu ir savo tre\xc4\x8diose lenktyn\xc4\x97se fini\xc5\xa1avo 3-je vietoje._NEWLINE_Geriausiu jo rezultatu buvo pasirodymas Belgijos GP metu 1998 m., kai jis fini\xc5\xa1avo paskui komandos draug\xc4\x85, lenktyni\xc5\xb3 nugal\xc4\x97toj\xc4\x85 Damon\xc4\x85 Hill\xc4\x85.\n_START_SECTION_\nWilliams\n_START_PARAGRAPH_\nAtstovaudamas Williams 1999 m. Ralfas surinko 35 ta\xc5\xa1kus ir sezon\xc4\x85 baig\xc4\x97 6-je vietoje. Geriausi rezultatai: tre\xc4\x8dias Australijoje ir D. Britanijoje, bei antras Italijoje._NEWLINE_2000 m. jis v\xc4\x97l atstovavo Williams ir 8-se i\xc5\xa1 17-os lenktyni\xc5\xb3 fini\xc5\xa1avo ta\xc5\xa1kuose. Rezultatas: 24 ta\xc5\xa1kai ir 5 vieta bendroje \xc4\x8dempionato \xc4\xafskaitoje._NEWLINE_Ne visai pavyk\xc4\x99s Ralfo sezonas buvo 2001 m. Gera prad\xc5\xbeia, silpna pabaiga. Sezono geriausiais momentais laikomos jo pergal\xc4\x97s San Marine, Kanadoje ir Vokietijoje. J\xc5\xb3 gal\xc4\x97jo b\xc5\xabti ir daugiau, ta\xc4\x8diau Williams FW23 buvo greitas, bet nepatikimas bolidas. Sezon\xc4\x85 Ralfas baig\xc4\x97 4-je vietoje pilot\xc5\xb3 \xc4\xafskaitoje._NEWLINE_2002 m. sezonas buvo kiek pana\xc5\xa1us \xc4\xaf prie\xc5\xa1 tai buvusius: puiki prad\xc5\xbeia, bet \xc5\xa1iek tiek prastesn\xc4\x97 pabaiga. Rezultatas \xe2\x80\x93 42 ta\xc5\xa1kai ir 4 vieta asmenin\xc4\x97je \xc4\xafskaitoje._NEWLINE_2003 met\xc5\xb3 sezone Ralfas v\xc4\x97l atstovavo Williams ir \xc4\x8dempionat\xc4\x85 u\xc5\xbebaig\xc4\x97 5-je vietoje, surink\xc4\x99s 58 ta\xc5\xa1kus._NEWLINE_2004 metai Ralfui buvo nes\xc4\x97kmingi, nes ne\xc5\xbei\xc5\xabrint \xc4\xaf neypatingai gerus rezultatus jis dar pateko \xc4\xaf rimt\xc4\x85 avarij\xc4\x85 JAV GP metu ir praleido tre\xc4\x8ddal\xc4\xaf sezono.\n_START_SECTION_\nToyota\n_START_PARAGRAPH_\n2005 m. Ralfas per\xc4\x97jo \xc4\xaf Toyota ekip\xc4\x85, su kuri\xc4\x85 yra pasira\xc5\xa1\xc4\x99s ilgalaik\xc4\x99 sutart\xc4\xaf, ta\xc4\x8diau debiutas ne visai pasisek\xc4\x97, komandos kolega J. Trulis deramai pasiprie\xc5\xa1ino vokie\xc4\x8diui._NEWLINE_2007 m. spalio 1 d. Ralfas \xc5\xa0umacheris prane\xc5\xa1\xc4\x97, jog baigia karjer\xc4\x85 Toyota komandoje ir apie tolesnius planus prane\xc5\xa1 pasibaigus F1 2007 m. sezonui.\n_START_SECTION_\nDTM karjera\n_START_PARAGRAPH_\n2008 m. vasario 19 d. vokietis oficialiai prane\xc5\xa1\xc4\x97, jog pereina lenktyniauti \xc4\xaf DTM serij\xc4\x85._NEWLINE_Buv\xc4\x99s \xe2\x80\x9eToyota\xe2\x80\x9c komandos pilotas Ralfas \xc5\xa0umacheris \xc5\xa1iame \xc4\x8dempionate vairuoja Trilux AMG C klas\xc4\x97s Mercedes automobil\xc4\xaf.\n_START_SECTION_\n\xc5\xa0eima\n_START_PARAGRAPH_\n\xc5\xbdmona \xe2\x80\x93 Cora, s\xc5\xabnus \xe2\x80\x93 Davidas (g. 2001).'